Godka łożartego z Janiołym
Siod Janioł we szynku podo mi na łucho,
już jo Cie zakludza tam kaj flama bucho.
Łobejrzysz se piekło możno sie poprawisz,
pylni sie ku krziżu różaniec łodprawisz.
Potym na pielgrzimka pudziesz po bosoku,
jo Cie prziwachuja byda mioł na łoku.
Janiole, kamracie ta pokuta za co,
jo niy grzesza wiela ni ma żech ladaco.
Co najwyży ze trzi piwa se wypija,
robota mje mynczy do dziesiontej gnija.
Jak mi czasym ślubno dziub za fest łotworzy,
to jeszcze poł litra a potym mje morzy.
I siadom do auta strasznie znerwowany,
na liczniku seta je żech wylynkany.
Przed ślypiami cima, w pysku jakoś sucho,
mog Byś mje spamiyntać srogo trzepnoć w łucho.
Ty mosz kiepsko fucha łożartych wachować,
kurde.!!!!!policyjo zdonża wyhamować???
R.SOBIK
szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn pol_Latn szl_Latn pol_Latn